Polisie ondersoek gesinstragedie in Kuilsrivier(Argieffoto: SA Polisie) ŉ Gesinstragedie het hom Sondag in die vroeë oggendure in Kuilsrivier afgespeel toe ŉ man glo sy vrou en dogter doodgeskiet het voordat hy sy eie lewe geneem het. Volgens ao. Joseph Swartbooi, polisiewoordvoerder, is die polisie na die huis in Oud-Nooiensfontein-weg ontbied. “Die liggame van ŉ 48-jarige man, 44-jarige vrou en 15-jarige meisie is op die toneel gevind. Almal het skietwonde opgedoen en is deur paramedici op die toneel dood verklaar.” Die polisie ondersoek twee sake van moord en het ŉ geregtelike doodsondersoek begin. Volgens berigte kon die seun daarin slaag om te ontsnap.